1.

Leasaítear Iarscríbhinn VIII mar a leanas: (a) Leasaítear Caibidil A mar a leanas: (i) scriostar Roinn B; (ii) cuirtear an Roinn C seo a leanas léi: “ROINN C Coinníollacha a bhfuil feidhm acu maidir le hainmhithe den chineál fia 1. Liosta de na Ballstáit agus de na limistéir díobh arna suíomh i ndáil leis an ngalar sirg ainsealach 1.1. Ballstáit inar deimhníodh cásanna den ghalar sirg ainsealach: (a) an Fhionlainn (b) an tSualainn 1.2. Limistéir na Fionlainne agus na Sualainne a sainmhíníodh i ndáil leis an riosca maidir leis an ngalar sirg ainsealach a bhaineann le gluaiseachtaí traidisiúnta trasteorann de réinfhianna beo leath-cheansaithe go dtí an Iorua agus amach ón Iorua: (a) san Fhionlainn: An limistéar atá suite idir teorainn na hIorua-na Fionlainne agus Sconsa Réinfhianna na hIorua-na Fionlainne; (b) sa tSualainn: — contae Norrbotten, — contae Västerbotten, — contae Jämtland, — contae Västernorrland, — bardas Älvdalen i gcontae Dalarna, — bardais Nordanstig, Hudiksvall agus Söderhamn i gcontae Gävleborg. 2. Gluaiseachtaí ainmhithe beo den chineál fia ón Iorua isteach san Aontas 2.1. Beidh toirmeasc ar ghluaiseachtaí ainmhithe beo den chineál fia ón Iorua isteach san Aontas. 2.2. De mhaolú ar phointe 2.1, ceadófar na gluaiseachtaí ainmhithe beo den chineál fia seo a leanas: (a) gluaiseachtaí de réinfhianna beo leathcheansaithe le haghaidh innilt shéasúrach ón Iorua go dtí na limistéir sa tSualainn a liostaítear i bpointe 1.2(b) ar choinníoll go mbeidh toiliú i scríbhinn tugtha ag údarás inniúil na Sualainne roimh ré maidir leis na gluaiseachtaí sin; (b) filleadh réinfhianna beo leathcheansaithe ón Iorua chuig na limistéir sa tSualainn a liostaítear i bpointe 1.2(b) tar éis innilt shéasúrach san Iorua, ar choinníoll go mbeidh toiliú i scríbhinn tugtha ag údarás inniúil na Sualainne roimh ré maidir leis na gluaiseachtaí sin; (c) gluaiseachtaí de réinfhianna beo leathcheansaithe ón Iorua le haghaidh innilt shéasúrach go dtí na limistéir san Fhionlainn a liostaítear i bpointe 1.2(a); (d) filleadh réinfhianna beo leathcheansaithe ón Iorua go dtí an Fhionlainn tar éis dóibh innilt san Iorua sa limistéar atá suite idir teorainn na hIorua-na Fionlainne agus Sconsa Réinfhianna na hIorua-na Fionlainne; (e) gluaiseachtaí ainmhithe beo den chineál fia ón Iorua go dtí an tSualainn nó an Fhionlainn a bhfuil sé beartaithe iad a mharú go díreach, ar choinníoll go mbeidh toiliú i scríbhinn tugtha ag údarás inniúil an Bhallstáit cinn scríbe roimh ré maidir leis na gluaiseachtaí sin; (f) gluaiseachtaí de réinfhianna beo leathcheansaithe le haghaidh imeachtaí spóirt nó imeachtaí cultúrtha ón Iorua go dtí na limistéir sa tSualainn a liostaítear i bpointe 1.2(b), ar choinníoll go mbeidh toiliú i scríbhinn tugtha ag údarás inniúil na Sualainne roimh ré maidir leis na gluaiseachtaí sin; (g) filleadh réinfhianna beo leathcheansaithe ón Iorua chuig na limistéir sa tSualainn a liostaítear i bpointe 1.2(b) tar éis dóibh a bheith páirteach in imeachtaí spóirt nó in imeachtaí cultúrtha san Iorua, ar choinníoll go mbeidh toiliú i scríbhinn tugtha ag údarás inniúil na Sualainne roimh ré maidir le gach ceann de na gluaiseachtaí sin; (h) idirthuras ainmhithe beo den chineál fia ón Iorua tríd an tSualainn nó tríd an bhFionlainn agus a bhfuil an Iorua mar cheann scríbe acu, ar choinníoll go mbeidh toiliú i scríbhinn tugtha ag údarás inniúil Bhallstát an idirthurais roimh ré. 3. Gluaiseachtaí ainmhithe beo den chineál fia amach as limistéir na Fionlainne agus na Sualainne lena mbaineann traidisiún maidir le gluaiseachtaí trasteorann réinfhianna leathcheansaithe leis an Iorua 3.1. Beidh toirmeasc ar ghluaiseachtaí ainmhithe beo de chineál fia amach as na limistéir a liostaítear i bpointe 1.2. 3.2. De mhaolú ar phointe 3.1, ceadófar na gluaiseachtaí ainmhithe beo den chineál fia seo a leanas amach as na limistéir a liostaítear i bpointe 1.2: (a) gluaiseachtaí ainmhithe beo den chineál fia chuig an Iorua, ar choinníoll go mbeidh toiliú i scríbhinn tugtha ag údarás inniúil na hIorua roimh ré maidir leis na gluaiseachtaí sin; (b) gluaiseachtaí ainmhithe beo den chineál fia a bhfuil sé beartaithe iad a mharú san Fhionlainn nó sa tSualainn, ar choinníoll go mbeidh toiliú i scríbhinn tugtha ag an údarás inniúil cinn scríbe roimh ré maidir leis na gluaiseachtaí sin; (c) gluaiseachtaí de réinfhianna beo foraoise ó na limistéir sa tSualainn a liostaítear i bpointe 1.2(b) go dtí an Fhionlainn ar choinníoll go mbeidh toiliú i scríbhinn tugtha ag údarás inniúil na Fionlainne roimh ré maidir leis na gluaiseachtaí sin; (d) gluaiseachtaí ainmhithe beo den chineál fia ó bhunaíocht theoranta mar a shainmhínítear in Airteagal 4(48) de Rialachán (AE) 2016/429 ó Pharlaimint na hEorpa agus ón gComhairle (*1) agus atá suite i limistéar a liostaítear i bpointe 1.2(b) den Iarscríbhinn seo, chuig bunaíocht theoranta, mar a shainmhínítear in Airteagal 4(48) de Rialachán (AE) 2016/429, sa tSualainn, ar choinníoll go mbeidh toiliú i scríbhinn tugtha ag údarás inniúil na Sualainne roimh ré maidir leis na gluaiseachtaí sin. 4. Gluaiseachtaí ainmhithe beo den chineál fia ó Bhallstát inar deimhníodh an galar sirg ainsealach 4.1. Gan dochar do na forálacha a leagtar síos i bpointe 3, beidh toirmeasc ar ghluaiseachtaí ainmhithe beo den chineál fia ó Bhallstát a liostaítear i bpointe 1.1 chuig Ballstáit eile. 4.2. De mhaolú ar phointe 4.1, ceadófar na gluaiseachtaí ainmhithe beo den chineál fia seo a leanas amach as Ballstát a liostaítear i bpointe 1.1: (a) gluaiseachtaí ainmhithe beo den chineál fia a bhfuil sé beartaithe iad a mharú go díreach i mBallstát eile a liostaítear i bpointe 1.1 nó san Iorua; (b) gluaiseachtaí ainmhithe beo den chineál fia a chuirtear chuig Ballstát eile a liostaítear i bpointe 1.1 nó chuig an Iorua chun críocha eile seachas iad a mharú go díreach, ar choinníoll go mbeidh toiliú i scríbhinn tugtha ag an údarás inniúil cinn scríbe roimh ré maidir leis na gluaiseachtaí sin; (c) gluaiseachtaí ainmhithe beo den chineál fia ó bhunaíocht theoranta mar a shainmhínítear in Airteagal 4(48) de Rialachán (AE) 2016/429 chuig bunaíocht theoranta, mar a shainmhínítear in Airteagal 4(48) de Rialachán (AE) 2016/429, i mBallstát eile, ar choinníoll go mbeidh toiliú i scríbhinn tugtha ag an údarás inniúil cinn scríbe roimh ré maidir leis na gluaiseachtaí sin.”; (*1) Rialachán (AE) 2016/429 ó Pharlaimint na hEorpa agus ón gComhairle an 9 Márta 2016 maidir le galair in-tarchurtha ainmhithe agus lena leasaítear agus lena n-aisghairtear gníomhartha áirithe i réimse na sláinte ainmhithe (‘Dlí maidir le Sláinte Ainmhithe’) (IO L 84, 31.3.2016, lch. 1)." (b) i gCaibidil C, cuirtear an Roinn C seo a leanas leis: “ROINN C Baoití sealgaireachta atá déanta as fual ó ainmhithe den chineál fia 1. Beidh toirmeasc ar ghluaiseacht coinsíneachtaí de bhaoití sealgaireachta atá déanta as fual a dhíorthaítear ó ainmhithe den chineál fia isteach san Aontas. 2. Beidh toirmeasc ar bhaoití sealgaireachta atá déanta as fual a dhíorthaítear ó ainmhithe den chineál fia de thionscnamh na mBallstát a liostaítear i gCaibidil A, Cuid C, i bpointe 1.1 a mhonarú, a chur ar an margadh agus a úsáid.”;